1.pielikums

Tirgus izpētes

“Mentora atlase projekta Nr.2.3.2.1.i.0/1/23/I/CFLA/001

“Sabiedrības digitālo prasmju attīstība” aktivitāšu īstenošanai”

(ID Nr. BNP TI 2025/11/AF)

Darba uzdevumam

Saskaņā ar Ministru kabineta

2023. gada 13. jūlija

noteikumiem Nr. 395

Pielikumu

**Neformālās izglītības programmas apraksts**

Balvu novada pašvaldība

(izglītības programmas īstenotāja nosaukums)

3.līmenis “Vidējā līmeņa digitālās pašapkalpošanās prasmes”

(neformālās izglītības programmas nosaukums)

**1. Programmas mērķis un sasniedzamie mācīšanās rezultāti**

|  |
| --- |
| Mērķis:  Nodrošināt dalībniekiem iespēju patstāvīgi apgūt padziļinātas zināšanas un prasmes e-pakalpojumu un e-adreses lietošanā. Kursa laikā dalībnieki iegūs dziļāku izpratni par elektronisko pakalpojumu izmantošanu, tostarp platformas Latvija.gov.lv galvenajām izmantošanas iespējām, pieejamajiem pakalpojumiem un drošības aspektiem. Šis kurss atbilst DigiComp 3. līmeņa mērķiem, nodrošinot dalībniekiem iespēju izmantot digitālās prasmes un tehnoloģijas ar augstu autonomiju, spējot adaptēties dažādām sarežģītākām situācijām un risināt problēmas digitālajā vidē.    Sasniedzamie mācīšanās rezultāti, atbilstoši DigiComp 3. līmenim:  **Spēj:**   * Organizēt un pārvaldīt failus, izmantot drošu elektronisko parakstu, efektīvi izmantot e-veselību, un interneta banku. * Pieteikties un saņemt dažādus pakalpojumus izmantojot e-pakalpojumu portālus, veikt digitālās identifikācijas un autorizācijas procesus.   **Zina:**   * Elektroniskā paraksta, digitālo pakalpojumu un moderno komunikācijas rīku būtību un funkcionalitāti. * Drošības principus un prakses, kas nepieciešami datu aizsardzībai un efektīvai informācijas pārvaldībai.   **Izprot:**   * Elektroniskā paraksta un e-pakalpojumu nozīmi ikdienas darbībās, kā arī digitālo tehnoloģiju ietekmi uz personisko un profesionālo attīstību. * Kritisko domāšanu un medijpratību, kas vajadzīga uzticamas informācijas atpazīšanai un efektīvai saziņai digitālajā vidē. |

**2. Programmas mērķa grupa** (pilngadīgas personas, nepilngadīgas personas)

|  |
| --- |
| Jaunieši (personas vecumā no 16 līdz 25 gadiem), t.sk. jaunieši ar ierobežotām iespējām, pieaugušie bez digitālajām prasmēm vai ar zemu digitālo prasmju līmeni, t.sk. personas ar īpašām vajadzībām un sociālās atstumtības riskam pakļautās personas, pašvaldību iestāžu, jaunatnes organizāciju un organizāciju, kas strādā ar jauniešiem, darba ar jaunatni veicēji, pašvaldības kā sadarbības partneri un investīcijas pasākuma rezultātu ilgtspējas plānotāji. |

**3. Prasības attiecībā uz iepriekš iegūto izglītību un pieredzi ar programmu saistītā jomā, priekšzināšanu līmenis** (ja attiecināms)

|  |
| --- |
| Nav |

**4. Programmas īstenošanas valoda**

|  |
| --- |
| **Latviešu (ar subtitriem un surdotulkojumu video materiālos)** |

**5. Programmas apjoma sadalījums**

**5.1. Klātienē vai attālināti ar mentora atbalstu**

|  |  |
| --- | --- |
| Programmas apjoma sadalījums | Stundu skaits (akadēmiskās) |
|
| Teorētiskās mācības | 5,67 |
| Praktiskās mācības | 2 |
| Sasniedzamo mācīšanās rezultātu apguves novērtēšana | 0,33 |
| Kopā | 8 |

**6. Programmas apguves plānojums**

|  |  |  |  |  |
| --- | --- | --- | --- | --- |
| Nr.  p. k. | Sasniedzamais mācīšanās rezultāts | Temats | Apakštemati | Paredzētais stundu skaits |
| 1. | **Spēj:**   * Iegūt un praktiski pielietot drošu elektronisko parakstu dažādos scenārijos.   **Zina**:   * Elektroniskā paraksta būtību un tā iegūšanas procesu, kā arī par dažādām platformām, piemēram, Dokobit, kas atbalsta e-parakstu.   **Izprot**:   * Elektroniskā paraksta nozīmi mūsdienu digitālajā vidē kā juridiski saistošu līdzekli dokumentu parakstīšanai. | **1.E-paraksts:** | 1.1. Elektroniskā paraksta izpratne  1.2. Kā iegūt drošu elektronisko parakstu?  1.3. Praktiski piemēri e-paraksta izmantošanai dažādos scenārijos.  - Dokobit | 2 stundas 5 min |
| 2. | **Spēj**:   * Izmantot Latvija.gov.lv un citus līdzīgus portālus, lai pieteiktos, saņemtu un izmantotu dažādus elektroniskos pakalpojumus.   **Zina**:   * Kā pieteikties un saņemt pakalpojumus, izmantojot Epakalpojumi.lv.   **Izprot**:  - Elektronisko pakalpojumu būtisko lomu efektīvā dažādu dzīves situāciju risināšanā, īpaši uzsvērt, kā tie atvieglo ikdienas procesus un uzlabo piekļuvi valsts un privātajiem pakalpojumiem. | **2. E-pakalpojumi:** | 2.1. Pamatfunkcijas Latvija.gov.lv,  2.2. Kā pieteikties, saņemt un izmantot elektroniskos pakalpojumus | 2 stundas 5min |
| 3. | **Spēj:**   * Izveidot un efektīvi izmantot e-adresi, lai komunicētu ar valsts un pašvaldību iestādēm. * Veikt ziņu sūtīšana un saņemšana e-adresē.   **Zina:**   * Kas ir e-adrese un kā tā tiek izmantota oficiālajā komunikācijā.   **Izprot:**  - E-adreses izmantošanas priekšrocības un tās nozīmi elektronisko komunikāciju kontekstā. | **3. E-adrese:** | 3.1. Kas ir e-adrese?  3.2. Kā izveidot un piekļūt e-adresei?  3.3. E-adreses izmantošanas priekšrocības. | 2 stundas |
| 4. | **Spēj**:   * Efektīvi izmantot pieaugušo mācību iespējas, piemeklējot kursus un mācību programmas atbilstoši savām vajadzībām un karjeras mērķiem. * Nodrošināt savu profesionālo attīstību un mūžizglītību, izmantojot dažādus mācību formātus un resursus, kas pieejami pieaugušajiem.   **Zina**:   * Dažādas pieejamās mācību iespējas pieaugušajiem * Kā izvēlēties piemērotāko mācību metodi un programmu, balstoties uz individuālajiem mācību stiliem un mērķiem.   **Izprot**:   * Mācību pieaugušajiem nozīmi personiskajā un profesionālajā izaugsmē, kā arī kā pastāvīga mācīšanās veicina adaptāciju mainīgajā darba tirgū un sabiedrībā. * Pieaugušo izglītības ietekmi uz individuālo konkurētspēju un sociālo mobilitāti, kā arī uz sabiedrības attīstību kopumā. | **4. Noderīgi:** | 4.1. Mācības pieaugušajiem - Individuālais mācību konts | 25 min |
| 5. | **Spēj**:   * Meklēt, šķirot un vērtēt informāciju, izmantojot digitālos kanālus un pārlūkprogrammas.   **Zina:**   * Metodes un rīkus informācijas uzticamības noteikšanai.   **Izprot**:  - Informācijas avotu uzticamības novērtēšanas nozīmi un kritisko domāšanu informācijas patiesuma noteikšanā. | **5. Informācijpratība:** | 5.1. Kā meklēt un izvērtēt informāciju dažādos informācijas kanālos.  5.2. Kā noteikt informācijas avotu uzticamību un kvalitāti. | 10 min |
| 6. | **Spēj**:   * Lietot drošības prakses, tostarp šifrēšanu un rezerves kopiju veidošanu, lai aizsargātu savus sensitīvos datus.   **Zina**:   * Populārākos drošības rīkus un metodes datu aizsardzībai.   **Izprot**:   * Personas datu aizsardzības nozīmi digitālajā vidē un nepieciešamību pēc regulāras drošības pasākumu pārskatīšanas un atjaunināšanas. | **6. Personas datu drošība:** | 6.1. Kā aizsargāt savus datus digitālajā vidē.  6.2. Sensitīvu datu aizsardzība, šifrēšana, rezerves kopiju veidošana. | 12 min |
|  |  | **Sasniedzamo mācīšanās rezultātu apguves novērtēšanas tests** |  | 33 min |
| Papildus apgūstamās tēmas, gadījumā, ja izglītojamā grupa ir spēcīga un ātrāk apgūst paredzētās tēmas. Piedāvātās tēmas var apgūt pēc mācību grupas pasniedzēja -mentora izvēles. | | | | |
| 7. | **Spēj**:   * Efektīvi izmantot e-veselības sistēmu, lai piekļūtu saviem medicīniskajiem datiem.   **Zina**:   * E-veselības sistēmas funkcijas un to izmantošanas iespējas, kā arī prakses, kas saistītas ar datu drošību un privātumu veselības aprūpes jomā.   **Izprot**:  Datu aizsardzības principus un to nozīmi veselības aprūpes informācijas drošā pārvaldībā. | **7. E-Veselība** |  | 25 min |
| 8. | **Spēj**:   * Iesniegt nodokļu deklarācijas caur Elektronisko deklarēšanas sistēmu (EDS), izmantojot vienkāršas instrukcijas soli pa solim. * Saņemt un pārvaldīt savas ziņas sistēmā.   **Zina**:   * Kā pieslēgties EDS sistēmā. * Pamata funkcijas EDS, tostarp kā aizpildīt un iesniegt nodokļu deklarācijas tiešsaistē.   **Izprot**:  EDS nozīmi kā rīku, kas vienkāršo nodokļu administrēšanu un nodrošina ātru saziņu ar iestādēm. | **8. EDS** |  | 25 min |
| 9. | **Spēj:**   * Izmantot Latvija.gov.lv un citus līdzīgus portālus, lai pieteiktos, saņemtu un izmantotu dažādus elektroniskos pakalpojumus.   **Zina:**   * Kā pieteikties un saņemt pakalpojumus, izmantojot Epakalpojumi.lv.   **Izprot:**  Elektronisko pakalpojumu būtisko lomu efektīvā dažādu dzīves situāciju risināšanā, īpaši uzsvērt, kā tie atvieglo ikdienas procesus un uzlabo piekļuvi valsts un privātajiem pakalpojumiem. | **9. E-pakalpojumi:** | 9.1. Latvija.gov.lv  9.2. Kā pieteikties, saņemt un izmantot elektroniskos pakalpojumus.  9.3. Dažādu dzīves situāciju risināšana. | 20 min |
| 10. | **Waze**  **Spēj:**   * Efektīvi izmantot Waze navigācijas rīkus, lai plānotu maršrutus un izvairītos no satiksmes sastrēgumiem.   **Zina**:   * Waze lietotnes funkcijas, ieskaitot ceļa apstākļu ziņojumus un maršruta alternatīvas.   **Izprot**:  - Kā Waze un citi navigācijas rīki var uzlabot ceļošanas efektivitāti un samazināt ceļošanas laiku.  **Google Maps**  **Spēj**:   * Izmantot Google Maps, lai atrastu adreses, veidotu maršrutus un skatītu interesi izraisošus objektus.   **Zina**:   * Dažādus Google Maps rīkus, tostarp Street View un satelītu attēlus.   **Izprot**:   * Google Maps nozīmi plānošanā un navigācijā, kā arī tās integrācijas iespējas ar citām aplikācijām.   **CSDD pakalpojumi**  **Spēj**:   * Izmantot CSDD tiešsaistes pakalpojumus, piemēram, teorijas eksāmenu rezervāciju un autotransporta reģistrāciju.   **Zina**:   * CSDD sniegtos pakalpojumus un to pieejamību tiešsaistē.   **Izprot**:  - CSDD lomu transporta drošībā un administratīvo procesu digitalizācijā.  **Mobilly**  **Spēj**:   * Izmantot Mobilly lietotni, lai apmaksātu sabiedriskā transporta biļetes un stāvvietu maksas.   **Zina**:   * Mobilly darbības principus un lietotnes funkcijas.   **Izprot**:  - Mobilly lietotnes nozīmi ikdienas pārvietošanās efektivitātes uzlabošanā.  **Vivi**  **Spēj**:   * Piekļūt un izmantot Vivi pakalpojumus, piemēram, auto noma vai rezervācijas.   **Zina**:   * Kā darbojas Vivi un kādas ir tā piedāvātās priekšrocības.   **Izprot**:  - Vivi lomu mobilitātes risinājumu piedāvājumā un tās ieguldījumu ērtākā ceļošanā.  **Rīgas satiksme**  **Spēj**:   * Izmantot Rīgas satiksmes tiešsaistes pakalpojumus sabiedriskā transporta biļešu iegādei un maršrutu plānošanai.   **Zina**:   * Rīgas satiksmes piedāvātos pakalpojumus un to izmantošanas iespējas.   **Izprot**:  - Sabiedriskā transporta nozīmi pilsētas mobilitātē un videi draudzīgā transporta veicināšanā.  **Marsruti.lv**  **Spēj**:   * Efektīvi izmantot Marsruti.lv, lai atrastu optimālākos ceļošanas maršrutus.   **Zina**:   * Marsruti.lv funkcijas un kā tās var palīdzēt ceļotājiem.   **Izprot**:  - Marsruti.lv nozīmi ceļošanas plānošanā un tās ietekmi uz ceļošanas laiku un izmaksām.  **1188.lv**  **Spēj**:   * Izmantot 1188.lv informācijas resursus, lai atrastu uzņēmumu kontaktus, darba laikus un citu svarīgu informāciju.   **Zina**:   * 1188.lv piedāvātās informācijas plašumu un pieejamību.   **Izprot**:  - 1188.lv lomu kā informācijas avotu ikdienas un profesionālajās vajadzībās. | **10. Noderīgi: transports un mobilitāte** | 10.1. Waze;  10.2. Google maps  10.3. CSDD pakalpojumi  10.4. Mobilly  10.5. Vivi  10.6. Rīgas satiksme  10.7. Marsruti.lv  10.8. 1188.lv | 47 min |
| 11. | **Spēj**:  - Efektīvi izmantot Datamed.lv, lai piekļūtu medicīniskiem datiem un veselības pakalpojumiem.  **Zina**:  - Datamed.lv sniegtos pakalpojumus un to lietojumu veselības aprūpē.  **Izprot**:  - Datamed.lv nozīmi pacientu informācijas pārvaldībā un veselības aprūpes procesu efektivitātē. | **11. Noderīgi: citas platformas** | 11.1. Datamed.lv | 10 min |

**7. Materiālie resursi programmas nodrošināšanai** (nepieciešamo mācību līdzekļu, iekārtu un aprīkojuma saraksts)

|  |
| --- |
| Neformālās izglītības kursu ir paredzēts apgūt klātienē, izglītojamam nepieciešams nodrošināt datoru ar interneta pieslēgumu, viedtālrunis un ID karšu lasītājs, gadījumā, ja izglītojamais kā drošu autentifikācijas rīku izmantos autentifikāciju ar ID karti. |

**8. Intelektuālie resursi programmas nodrošināšanai** (programmas īstenošanā iesaistītās personas, viņu izglītība un/vai profesionālā kvalifikācija un darba pieredze)

|  |
| --- |
| Programmu izstrādājusi SIA “Biznesa, mākslas un tehnoloģiju augstskola “RISEBA” Mācību centrs, kas piedāvā plašu izglītības programmu klāstu pieaugušajiem, nodrošinot vairāk nekā 50 dažādas programmas. Mācību centrs aktīvi piedalās gan nacionāla, gan Eiropas Savienības līmeņa projektos, veicinot pieaugušo izglītību un profesionālo attīstību.  Programmas īstenošanā iesaistītās personas:  1. Zane Raščevska, RISEBA Mācību centra vadītāja. Iegūts maģistra grāds biznesa vadībā un tagad ekonomikas dokora grāda kandidāte. Izstrādājusi saturu un vada lekcijas par digitalizāciju, biznesa modeļiem un biznesa komunikāciju.  2. Valērijs Dombrovskis, RISEBA bakalaura programmas “Biznesa psiholoģija” direktors. Iegūts profesionālais maģistra grāds psiholoģijā un tagad psiholoģijas doktora grāda kandidāts. Grāmatas "Kiber Es. Viss par kibertelpu" autors un Latvijas Kiberpsiholoģijas asociācijas dibinātājs un prezidents. |

**9. Mācību metodes programmas īstenošanai**

|  |
| --- |
| **1. Pasniedzēja-mentora stāstījums:** Pasniedzējs sniegs detalizētu skaidrojumu par katru tēmu, iekļaujot reālus piemērus un praktiskus padomus, lai palīdzētu dalībniekiem labāk izprast materiālu.  **2. Dažādu dzīves situāciju risināšana:** Praktiskās nodarbības, kurās dalībnieki apgūs, kā risināt dažādas ikdienas situācijas, izmantojot digitālos rīkus. Šīs nodarbības palīdzēs nostiprināt teorētiskās zināšanas un attīstīt praktiskās iemaņas.  **3. Moodle pieejami mācību materiāli:** Katrā tēma būs pieejama atsevišķā dokumentā, aptuveni 1-2 lappuses garumā, lai to būtu ērti izprintēt un izmantot kā mācību palīglīdzekli. Šie materiāli sniegs struktūrētu un viegli saprotamu informāciju par attiecīgo tēmu.  **4. Video materiāli:** Katrai tēmai būs pieejami skaidrojoši video materiāli, kas ilgst 3-5 minūtes, atkarībā no tēmas sarežģītības. Šie video palīdzēs vizualizēt un labāk izprast mācību materiālu.  **5. Saites un norādes:** Papildus palīgmateriāli, tostarp saites uz noderīgiem resursiem un norādes, kas palīdzēs dalībniekiem padziļināt izpratni un apgūtās zināšanas piemērot praksē. |

**10. Programmas sasniedzamo mācību rezultātu apguves novērtēšana** (ja attiecināms)

|  |
| --- |
| **Tiešsaistes testi:**  Lai pārbaudītu un nostiprinātu savas zināšanas par apgūtajiem digitālo prasmju aspektiem, dalībniekiem būs nepieciešams izpildīt tiešsaistes testu. Tests nodrošinās iespēju noteikt pašnovērtējumu un zināšanas, kā arī palīdzēs identificēt jomas, kur nepieciešami turpmākie uzlabojumi. Dalībniekam tiks dota iespēja apgūt arī kursus: 1.līmenis “Pamata digitālās prasmes” un 2.līmenis “Pamata digitālās pašapkalpošanās prasmes”. |

**11. Programmas īstenošanas kvalitātes** (process, saturs, vide un pārvaldība) **nodrošināšana**

|  |
| --- |
| Mācību procesa organizācija: Lai dalībniekus aktīvi informētu un iesaistītu mācībās, tiks organizētas komunikācijas kampaņas gan nacionālajos, gan reģionālajos medijos visā Latvijā, kas tiks izplatītas visā Latvijas teritorijā. Dalībniekiem tiks piedāvāts apgūt mācību kursu 3.līmenis "Vidējā līmeņa digitālās pašapkalpošanās prasmes" klātienē vai tiešsaistē ar mentora atbalstu. Katrai mācību kursa tēmai būs pieejams detalizēts apraksts un skaidrojums, kas mācību dalībniekiem palīdzēs patstāvīgi apgūt nepieciešamās digitālās pašapkalpošanās zināšanas un prasmes. Mācību materiāli ir veidoti tā, lai tie būtu viegli saprotami un praktiski pielietojami. Tiks izmantoti un piedāvāti interaktīvi uzdevumi un simulācijas, kā arī būs pieejami mācību materiāli PDF formātā. Tiks piedāvāti papildus resursu saites ar norādēm, kas palīdzēs dalībniekiem padziļināt izpratni par apgūstamajām tēmām un pielietot iegūtās zināšanas praksē. Lai pārbaudītu un nostiprinātu savas zināšanas par apgūtajiem digitālo prasmju aspektiem, dalībniekiem būs nepieciešams izpildīt tiešsaistes testu. Veiksmīga testa izpildes gadījumā, dalībnieks saņems apliecību par mācību kursa 3.līmenis " Vidējā līmeņa digitālās pašapkalpošanās prasmes" apguvi. |

**12. Informācija par programmas publicitāti**

|  |
| --- |
| Informācija par projektu tiks izvietota Viedās administrācijas un reģionālās attīstības ministrijas (VARAM) mājaslapā, VARAM sociālo tīklu kontos, kā arī sadarbojoties ar Latvijas valstspilsētu un novadu pašvaldībām, informācija tiks publicēta reģionālajos saziņas medijos |

**13. Programmas apguvi apliecinošā dokumenta nosaukums**

|  |
| --- |
| **APLIECĪBA PAR NEFORMĀLĀS IZGLĪTĪBAS PROGRAMMAS APGUVI**  **Mācību kursam: 3. līmenis “Vidējā līmeņa digitālās pašapkalpošanās prasmes”** |